Държавен вестник, бр. 66, 2007 г., стр. 136

С Т Р .  136
Д Ъ Р Ж А В Е Н   В Е С Т Н И К
Б Р О Й  66
Освен това топлозащитната преграда трябва да предпазва спирачната система дори
от случайно изтичане или пропускане на вещество от товара. Например защита с
двустенна  преграда трябва да се счита задоволителна.
9.2.4.7
Отоплители с гориво
9.2.4.7.1
Отоплителите с гориво трябва да отговарят на съответните технически изисквания
от Директива 2001/56/ЕС1  в съответствие с определените в нея дати на прилагането
им и на разпоредбите от 9.2.4.7.2 до 9.2.4.7.6, приложими съгласно таблицата в 9.2.1.
9.2.4.7.2
Отоплителите с гориво, както и техните изпускателни тръби за отработени газове,
трябва да бъдат проектирани, разположени, защитени или покрити така, че да се
предотврати всякакъв недопустим риск от загряване или запалване на товара. Това
изискване трябва да се счита за изпълнено тогава, когато резервоарът за гориво и
ауспуховата система на съоръжението отговарят на разпоредби, които са подобни на
предписаните за резервоари за гориво и ауспухови системи на превозни средства,
разгледани съответно в 9.2.4.3 и 9.2.4.5.
9.2.4.7.3
Отоплителите с гориво трябва да бъдат спирани по най-малко един от следните
начини:
(a)
Преднамерено ръчно изключване от кабината на водача.
(b)
Спиране на двигателя на превозното средство; в този случай отоплителното
съоръжение може да бъде рестартирано ръчно от водача.
(c)
Задействането на захранваща помпа на моторното превозно средство за пъл-
ненето му с опасния товар за превоз.
9.2.4.7.4
След изключване на отоплителите с гориво е допустим период на тяхното последейс-
твие. При методите от 9.2.4.7.3 (b) и (c) захранването с въздух за горивния процес
трябва да се прекъсне с подходящи мерки след цикъл на последействие, продължаващ
не повече от 40 секунди. Допуска се използването само на такива отоплители, за
които е доказано, че топлообменникът им издържа на редуцирания цикъл на после-
действие от 40 секунди за времето на нормалната им експлоатация.
9.2.4.7.5
Отоплителите с гориво трябва да се включват само ръчно. Използването на програ-
мируеми устройства е забранено.
9.2.4.7.6
Отоплители, използващи газово гориво, са забранени.
9.2.5
Устройство за ограничаване на скоростта
Моторните превозни средства (с надстройка или влекачи за полуремаркета) с макси-
мална маса над 12 тона трябва да бъдат оборудвани с устройство за ограничаване на
скоростта съгласно техническите изисквания на Правило № 89 на ЕСЕ6  с неговите
изменения. Устройството трябва да бъде настроено така, че скоростта да не надви-
шава 90 km/h, като се има предвид толерансът на устройството.
9.2.6
Тегличи на ремаркета
Тегличите за ремаркета трябва да отговарят на техническите изисквания на Правило
№ 55 на ЕСЕ7  или на Директива 94/20/EC8 заедно с нейните изменения в съответствие
с уточнените в тях дати за прилагането им.
 1 Директива 2001/56/ЕС на Европейския парламент и на Съвета от 27 септември 2001 г. относно отоплител-
ните системи за моторни превозни средства и техните ремаркета (първоначално публикувана в Официален
журнал на Европейската общност №L292 от 9 ноември 2001 г.).
 6 Правило № 89 на ЕСЕ: Единни условия относно одобряване на:
I. Превозни средства по отношение на ограничаването на максималната им скорост.
II. Превозни средства по отношение на монтирането на устройства за ограничаване на скоростта (SLD) от
одобрен тип;
III. Устройства за ограничаване на скоростта (SLD).
Алтернативно могат да се прилагат съответстващите разпоредби от Директива  92/6/ЕЕС на Съвета от
10 февруари 1992 г. (първоначално публикувана в Официалния журнал на Европейската общност № L 057 от
02.03.1992 г.) и Директива 92/24/ЕЕС на Съвета от 31 март 1992 г. (първоначално публикувана в Официалния
журнал на Европейската общност № L 129 от 14.05.1992 г.) заедно с измененията и допълненията, при условие
че те са били приведени в съответствие с най-последната изменена форма на Правило № 89 на ЕСЕ, която е
била приложима по време на одобряването на превозното средство.
 7 ECE Правило No. 55 (Единни условия относно одобряването на механичните части на прикачните уст-
ройства за състав от превозни средства).
 8 Директива 94/20/EEC на Европейския парламент и на Съвета от 30 май 1994 година (първоначално
публикувана в Официалния журнал на Европейската oбщност No. L 195 от 29.07.1994 г.).”